kardosdrur/scandi-wiki huggingface dataset:
6. etape af Tour de France 2008

Sjette etape af Tour de France 2008 blev kørt torsdag d. 10. juli og gik fra Aigurande til Super Besse.
Ruten var 195,5 km. lang.

 Etape: 6
 Dato: 10. juli
 Længde: 195,5 km
 Danske resultater:
 152. Nicki Sørensen + 17.46
 Gennemsnitshastighed: 39,4 km/t

Sprint og bjergpasseringer

1. sprint (Châtelus-Malvaleix) 

Efter 23,5 km

2. sprint (Cressat) 
Efter 44,5 km

3. sprint (La Bourboule) 
Efter 144 km

1. bjerg (Côte de L'Armelle) 
4. kategori stigning efter 70 km

2. bjerg (Côte de Crocq) 
4. kategori stigning efter 89 km

3. bjerg (Col de la Croix-Morand) 
2. kategori stigning efter 158 km

4. bjerg (Super Besse) 
2. kategori stigning efter 195,5 km.

Udgåede ryttere 
 178 Aurélien Passeron fra Saunier Duval-Scott startede ikke efter at have kollideret med en tilskuer på gårsdagens etape.

Resultatliste

Eksternt link 
 Etapeside  på Letour.fr     

06

en:2008 Tour de France, Stage 1 to Stage 11#Stage 6
Albaniens fodboldforbund

Albaniens fodboldforbund (Albansk:Federata Shqiptare e Futbollit, F.SH.F.) er Albaniens nationale fodboldforbund og dermed det øverste ledelsesorgan for fodbold i landet. Det administrerer Kategoria Superiore (landets bedste fodboldrække), Kategoria e Parë (landets næstbedste fodboldrække) og Kategoria e dytë (landets tredjebedste fodboldrække) samt landsholdet og U/21-landsholdet og har hovedsæde i Tirana.

Forbundet blev grundlagt den 6. juni 1930, blev medlem af FIFA i 1932 og var i 1954 en af stifterne af UEFA.

Den 14. marts 2008 valgte FIFA at suspendere F.SH.F. pga. politisk indblanding i forbundets arbejde, hvilket betød at forbundet var bandlyst fra landskampe og andre internationale fodboldaktiviteter. Efter løfter fra den albanske regering blev suspensionen den 29. april 2008 ophævet.

Referencer

Ekstern henvisning 
 FSHF.org

Nationale fodboldforbund
Forbund
El Corte Inglés

El Corte Inglés (spansk: Det engelske snit; den engelske stil) er Spaniens største kæde af stormagasiner. 

Kædens historie går tilbage til 1934, hvor grundlæggeren Ramón Areces købte en skrædderforretning på en af Madrids hovedgader, Calle Preciados. Forretningen skiftede navn til El Corte Inglés i 1940 og dermed blev den senere stormagasinkæde født. Da Areces døde i 1989 overtog hans nevø, Isidoro Álvarez, ledelsen og blev hurtigt en af landets førende erhvervsledere. I 1995 opkøbte El Corte Inglés den eneste reelle konkurrent, Galerias Preciados, der var under konkurs. I 2001 påbegyndte kæden en international ekspansion med åbningen af en butik i Lissabon, Portugal, og i 2006 kom endnu en butik i Vila Nova de Gaia til. 

Stormagasinerne varierer i størrelse, men har fokus på møbler, bøger, tøj, elektronik, musik og fødevarer. El Corte Inglés driver desuden supermarkedskæderne Hipercor, Supercor og Opencor. Koncernen omfatter desuden tøjkæden Sfera, byggemarkedskæden Bricor samt et rejsebureau og et IT-selskab.

Eksterne henvisninger 

 El Corte Inglés' hjemmeside 

Detailvirksomheder fra Spanien
Stormagasinkæder
7. etape af Tour de France 2008

Syvende etape af Tour de France 2008 blev kørt fredag d. 11. juli og gik fra Brioude til Aurillac.
Ruten var 159 km. lang.

 Etape: 7
 Dato: 11. juli
 Længde: 159 km
 Danske resultater:
 98. Nicki Sørensen + 10.57
 Gennemsnitshastighed: 40,9 km/t

Sprint og bjergpasseringer

1. sprint (Saint-Flour) 

Efter 46,5 km

2. sprint (Paulhac) 
Efter 74 km

3. sprint (Saint-Simon) 
Efter 148 km

1. bjerg (Côte de Fraisse) 
3. kategori stigning efter 11 km

2. bjerg (Côte de Villedieu) 
4. kategori stigning efter 52 km

3. bjerg (Col d'Entremont) 
2. kategori stigning efter 101,5 km

4. bjerg (Pas de Peyrol) 
2. kategori stigning efter 117 km.

5. bjerg (Côte de Saint-Jean-de-Donne) 
3. kategori stigning efter 150 km.

Udgåede ryttere 
 95 Mauro Facci fra Quick Step.
 106 John Gadret fra Ag2r-La Mondiale.
 121 Christophe Moreau fra Agritubel.
 166 Lilian Jégou fra Française des Jeux.
 192 Magnus Bäckstedt fra Team Garmin kom ikke i mål indenfor tidsgrænsen.

Resultatliste

Eksternt link 
 Etapeside  på Letour.fr     

07

en:2008 Tour de France, Stage 1 to Stage 11#Stage 7
SM Caen

Stade Malherbe de Caen er en fransk fodboldklub fra Caen i Normandiet, der spiller i . Den tidligere danske landsholdsspiller Jesper Olsen har tidligere spillet for klubben.

Historie 
Klubben blev grundlagt i 1913 og blev opkaldt efter digteren François de Malherbe, der stammede fra Caen. Klubben rykkede første gang op i Ligue 1 i 1988, og den bedste placering opnået er en 5. plads i 1992.

Kendte spillere 
  William Gallas

Danske spillere 
  Jesper Olsen

Eksterne henvisninger 

SM Caen's officielle hjemmeside

 
Etableret i 1913
8. etape af Tour de France 2008

Ottende etape af Tour de France 2008 blev kørt lørdag d. 12. juli og gik fra Figeac til Toulouse.
Ruten var 172,5 km lang.

 Etape: 8
 Dato: 12. juli
 Længde: 172,5 km
 Danske resultater:
 104. Nicki Sørensen + 0.00
 Gennemsnitshastighed: 42,4 km/t

Sprint og bjergpasseringer

1. sprint (La Salvetat-Peyralès) 

Efter 57,5 km

2. sprint (Carmaux) 
Efter 85 km

3. sprint (Rabastens) 
Efter 134,5 km

1. bjerg (Côte de Loupiac) 
4. kategori stigning efter 9 km

2. bjerg (Côte de Macarou) 
3. kategori stigning efter 36,5 km

3. bjerg (Côte de la Guionie) 
4. kategori stigning efter 52,5 km

4. bjerg (Côte du Port de la Besse) 
3. kategori stigning efter 70,5 km

Udgåede ryttere 
 62 Manuel Beltrán fra Liquigas startede ikke efter han blev testet positiv for EPO.

Resultatliste

Eksternt link 
 Etapeside  på Letour.fr     

08

en:2008 Tour de France, Stage 1 to Stage 11#Stage 8
Zara

Zara er en spanskejet kæde af tøjbutikker, der blev grundlagt med en butik på hovedgaden i A Coruña i 1975.

Kæden ejes af Inditex, der også ejer mærker som Massimo Dutti, Bershka og Pull & Bear. I alt består kæden af over 1.900 butikker fordelt på 87 lande. Størst er kæden på hjemmemarkedet i Spanien, hvor der er i alt 335 butikker.

Zara har i forhold til sine konkurrenter markeret sig ved at bruge kort tid, fra produkterne designes, til de havner i butikkerne. Mens Zara bruger et par uger, er branchegennemsnittet 9 måneder. Zara er desuden kendt for ikke at bruge resurser på markedsføring. Selskabet investerer i stedet en andel af omsætningen i åbningen af nye butikker. Zara er også gået imod at lægge produktionen i lande med lave omkostninger, hvilket ellers er en udbredt trend i tøjbranchen. I stedet produceres tøjet i bl.a. Spanien og Marokko.

Zara i Danmark 
Selskabet opererer på det danske marked via datterselskabet Zara Danmark A/S. Den første butik åbnede i 2000 på Vimmelskaftet i København. Senere er butikken i shoppingcentret Field's i Ørestad kommet til. Succesen er imidlertid udeblevet i Danmark; det danske datterselskab har siden 2000 haft et samlet underskud på over 140 mio. kr..

Zara har tidligere haft en butik i Lyngby Storcenter. Efter 4 år lukkede den i efteråret 2008. Der har også ligget en butik på Strøget i Århus, men den lukkede i december 2009.

Siden ekspansionen til Danmark har Zara også åbnet i Sverige og Norge (2006).

Referencer

Eksterne henvisninger 

 Zaras hjemmeside

Beklædningsvirksomheder fra Spanien
Tøjbutikskæder i Danmark
Tøjmærker
Etableret i 1975
Detailvirksomheder fra Spanien
9. etape af Tour de France 2008

Niende etape af Tour de France 2008 blev kørt søndag d. 13. juli og gik fra Toulouse til Bagnères-de-Bigorre.
Ruten var 224 km. lang.

 Etape: 9
 Dato: 13. juli
 Længde: 224 km
 Danske resultater:
 96. Nicki Sørensen + 18.55
 Gennemsnitshastighed: 39,6 km/t

Sprint og bjergpasseringer

1. sprint (Saint-Sulpice-sur-Lèze) 
Efter 29,5 km

2. sprint (Sengouagnet) 
Efter 111 km

1. bjerg (Côte de Saint-Pey) 
4. kategori stigning efter 42 km

2. bjerg (Côte de Sainte-Quitterie) 
4. kategori stigning efter 46 km

3. bjerg (Côte de Mane) 
4. kategori stigning efter 91 km

4. bjerg (Col de Buret) 
4. kategori stigning efter 113,5 km.

5. bjerg (Col des Ares) 
3. kategori stigning efter 123,5 km.

6. bjerg (Col de Peyresourde) 
1. kategori stigning efter 166,5 km.

7. bjerg (Col d'Aspin) 
1. kategori stigning efter 198 km.

Resultatliste

Eksternt link 
 Etapeside  på Letour.fr     

09

en:2008 Tour de France, Stage 1 to Stage 11#Stage 9
Weserstadion

Weserstadion er et fodboldstadion i Bremen i Tyskland, der er hjemmebane for Bundesliga-klubben Werder Bremen. Stadionet har plads til 42.358 tilskuere.

Historie 
Weserstadion blev indviet i 1924, og er flere gange blevet udbygget til sin nuværende kapacitet. Stadionet var en kandidat til at huse kampe ved VM i fodbold 2006, der blev afholdt i Tyskland, men blev i sidste ende ikke udvalgt som spillested.

Eksterne henvisninger 

 Stadioninfo 
 Officielle hjemmeside

Fodboldstadioner i Tyskland
Bremen (by)
Etableret i 1924
Werder Bremen
Abercrombie & Fitch

Abercrombie & Fitch (A&F) er en amerikansk tøjproducent, hvis markedsføring er rettet mod et ungt publikum. Abercrombie & Fitch består af fem varemærker: Flagskibet Abercrombie & Fitch samt abercrombie kids, Hollister Co. Ruehl No.925 og undertøjsmærket Gilly Hicks. Kun Abercrombie & Fitch, abercrombie kids og hollister eksistre stadig i dag Gilly Hicks og Ruehl No.925 lukkede i 2015 og 2010. Abercrombie & Fitch produkter forhandles kun i Abercrombie & Fitch's egne butikker i USA, Canada, Saudi Arabien, Europa og Asien samt via selskabets hjemmeside.

Abercrombie & Fitch blev grundlagt i 1892 af David T. Abercrombie og Ezra Fitch. Firmaet forhandlede oprindeligt sports- og ekskursionsudstyr. Selskabet havde finansielle problemer fra midten af 1960'erne til det i 1988 blev købt af The Limited. Med åbningen af en butik i London i 2007 påbegyndtes en større ekspansionsbølge i Europa, der bl.a. indebar, at Abercrombie & Fitch i 2010 åbnede en butik på Købmagergade i København. Der er Abercrombie til både børn og voksne.

Eksterne henvisninger 
 Abercrombie & Fitchs hjemmeside

Kilder 

Tøjmærker
Beklædningsvirksomheder fra USA
Heteronomi

Ordet heteronomi er græsk, hvor heteros betyder "anden" og nomos(i) betegner det græske ord for "lov". Heteronomi betyder altså at følge eller være underlagt en andens lov. Altså love som andre har givet, og hermed er eksempelvis viljen eller den frie vilje en heteronomi, da den ifølge Kant kommer udefra og ikke fra menneskets fornuft eller moralske overvejelser.

Filosofi
The Hawthorns

The Hawthorns er et fodboldstadion i West Bromwich i England, der er hjemmebane for Premier League-klubben West Bromwich Albion. Stadionet har plads til 28.003 tilskuere, og alle pladser er siddepladser. The Hawthorns blev indviet i år 1900. Anlægget er det højest beliggende blandt ligaens samtlige 92 klubber, med 168 meter over havets overflade.

Eksterne henvisninger 

 Stadioninfo

Fodboldstadioner i England
West Bromwich Albion F.C.
Etableret i 1900
Pick slide

Pick Slide er en teknik anvendt på guitar, som regel elguitar. Man tager sit plekter, vender kanten mod en streng og skraber plekteret hen ad strengen. Det kan enten gøres fra broen mod hovedet – hvilket er mest almindeligt – eller fra hovedet mod broen. Teknikken bruges på de tre dybeste strenge, da de ujævnheder vindingerne laver skaber den skrabende lyd (og de tre højeste strenge har ingen vindinger). Det giver en vild og larmende lyd som ofte leder hen mod noget, f.eks. en ny akkord eller et nyt stykke.

Teknikken blev gjort populær i 70'ernes hard rock og heavy metal, og blev ofte brugt i forbindelse med meget forvrænging på guitaren. 

Instrumentrelaterede musikbegreber
Strengeinstrumenter
DW Stadium

DW Stadium (tidligere JJB Stadium) er et stadion i Wigan i England, der benyttes til såvel fodbold som rugby. Stadionet er hjemmebane for Premier League-klubben Wigan Athletic, og har plads til 25.135 tilskuere.

Historie 
DW Stadium stod færdigt i 1999, og blev opkaldt efter butikskæden JJB Sports, der sponsorerer Wigan Athletic. Wigans første officielle kamp på stadionet var en venskabskamp mod lokalrivalerne Manchester United.

Eksterne henvisninger 

 Stadioninfo 
 Stadionets hjemmeside

Fodboldstadioner i England
Wigan
Etableret i 1999
Mogens Dahl Koncertsal

Mogens Dahl Koncertsal er en koncertsal for klassisk musik, der er ligger på Islands Brygge i København.

Koncerthuset blev indviet i 2005 og er den eneste koncertsal for klassisk musik i Danmark, der udelukkende er privat finansieret. I salen arrangeres kammerkoncerter med både danske og internationale navne, ligesom huset har sit eget kammerkor, Mogens Dahl Kammerkor. I 2020 gik selskabet bag koncertsalen konkurs.

Blandt de musikere, der har optrådt i salen er:
 Leif Ove Andsnes, piano
 Tokyo String Quartet
 Bo Skovhus, baryton
 Juilliard String Quartet
 Angela Hewitt, piano
 Trio Wanderer
 Trio con Brio Copenhagen

Stedet fungerer i det daglige som møde- og konferencecenter.

Salen er opkaldt efter dens grundlægger og ejer, dirigent Mogens Dahl.

Referencer

Eksterne henvisninger 
 Mogens Dahl Koncertsals hjemmeside

Koncertsale i Danmark
Spillesteder i København
Messe- og kongrescentre
Islands Brygge
Etableret i 2005
Synyster Gates

Brian Elwin Haner, Jr (født 7. juli 1981), også kendt som Synyster Gates eller bare "Syn", er leadguitarist i bandet Avenged Sevenfold, som har rødder i Huntington Beach, Californien, USA.

Synyster Gates fik sin første guitar, da han var omkring ti år. Hans far, Brian Haner Sr. så ned på hans musik til at starte med, fordi han troede, det ville blande sig med resten af hans nutidige liv. Men Synyster Gates ignorerede sin fars advarsler. 

Synyster Gates gik på Ocean View High School i Huntington Beach, Californien og Mayfair High School i Lakewood, Californien som teenager, og derefter Musical Institute i Hollywood som en del af det såkaldte GIT-program, der underviser jazz-guitar. Hans far Brian Haner Sr, er også musiker og kaldes ofte Avenged Sevenfold's officielle akustiske guitar-spiller for hans optrædener på deres album, såsom den akustiske solo på City of Evil'''s Sidewinder og Mia.

Gates kom med i Avenged Sevenfold (A7X), i en alder af 18 ved udgangen af 1999, lige før udgivelsen af bandets første album, Sounding The Seventh Trumpet. Han blev præsenteret på deres EP Warmness On The Soul, og på genudstedelsen af deres første album. Han spiller også klaver for bandet på sange som Beast And The Harlot og Sidewinder.

 Udstyr 
 Guitarer 
Synyster Gates har mange forskellige guitarer. Både Synyster Gates og Zacky Vengeance (2. guitaristen) er sponsoreret af Schecter Guitar Research og har en række speciallavede modeller, designet netop til dem.

Synyster Gates' forestrukkende guitar er Schecter Avenger Serien, med sine egne modifikaitoner. Han bruger Seymour Duncan Invader Pickups, og har fået sammensat guitaren på sin egen måde.

Synyster Gates har sin egen serie guitarer, kaldet Schecter Synyster Custom, og han har mange forskellige "finishes", såsom en med det amerikanske flag, en hvid med guldstriber, en sort med røde striber, den klassiske sorte med hvide striber og hans nyeste model en plain'' hvid model.

Før i tiden spillede han bl.a. på Gibson's Les Paul og Ibanez's RG Prestige.

Effekter, pedaler mm. 
 Seymour Duncan SFX-01 Pickup Booster 
 Frantone "The Sweet" Distortion 
 Voodoo Lab PEDAL POWER 2 
 Voodoo Lab GCX Audio Switcher 
 Visual Sound H20 Chorus/Echo 
 Boss CS-3 Compressor 
 Boss TU-2 Chromatic Tuner 
 Boss SD-1 Super Overdrive 
 Boss BF-3 Flanger 
 Boss PH-3 Phase Shifter 
 Boss NS-2 Noise Suppressor 
 Jim Dunlop Crybaby From Hell Wah Pedal

Forstærkere 
 Marshall, forskellige lav-watt comboer 
 Mesa/Boogie Triple Rectifier 
 Bogner Uberschall og caveman (foretrukkende)
 Hellwin Signatur Forstærker 

Rockmusikere fra USA
Allan Steen Hansen

Allan Steen Hansen (født 10. september 1979 i Brædstrup) er en dansk ungdomspolitiker, der mellem marts 2007 og 2010 var landsformand for Dansk Folkepartis Ungdom og folketingskandidat for Dansk Folkeparti i Vejle Nordkredsen (Sydjyllands Storkreds).

Hansen, der er matematisk student fra Tørring Amtsgymnasium og senere uddannet handelsassistent, arbejder i en trælasthandel i Brande. Han var desuden i en årrække næstformand for Dansk Folkepartis lokalafdeling i Ikast-Brande Kommune og medlem af partiets hovedbestyrelse frem til 2010.

Allan Steen Hansen meldte sig i 2014 ud af Dansk Folkeparti i protest mod partiets angivelige venstredrejning. Han meldte sig i stedet ind i Venstre.

Eksterne henvisninger 
 Allan Steen Hansens hjemmeside  

Folketingskandidater fra Dansk Folkeparti
Personer fra Brædstrup
Carl Christian Ebbesen

Carl Christian Ebbesen (født 31. juli 1968) var kultur- og fritidsborgmester i Københavns Kommune i perioden 2014-2017. Ved konstitueringen efter kommunalvalget 2013 blev Ebbesen udpeget til en af Københavns borgmestre og blev dermed sit partis første borgmester.

Ebbesen, der er uddannet civiløkonom, arbejdede som politisk og økonomisk sekretær i Dansk Folkeparti på Christiansborg fra 1997-2013. I 1995 stiftede han partiets ungdomsorganisation Dansk Folkepartis Ungdom, som han var formand for frem til 1999. Han har siden 2004 været organisatorisk næstformand for Dansk Folkepartis landsorganisation, og har siden 2001 repræsenteret partiet i Borgerrepræsentationen. 

Han er storebror til roeren Eskild Ebbesen.

Eksterne henvisninger 

 Om Carl Christian Ebbesen  på ccebbesen.kk.dk
 Om Carl Christian Ebbesen  på danskfolkeparti.dk

 

Folketingskandidater fra Dansk Folkeparti
Medlemmer af Københavns Borgerrepræsentation i 2000-tallet
Borgmestre fra Dansk Folkeparti
Medlemmer af Københavns Borgerrepræsentation fra Dansk Folkeparti
Økonomer fra Danmark
Brunsbüttel atomkraftværk

Brunsbüttel atomkraftværk  var et atomkraftværk i Brunsbüttel, Kreis Dithmarschen, Slesvig-Holsten nordvest for Hamborg, Tyskland. Det er ejet for 67% vedkommende af Vattenfall og for 33% af E.ON. Det begyndte drift i 1976 og havde en effekt på 806 MW. Som følge af udfasningen af atomkraft i Tyskland, leverede det ikke elektricitet fra juli 2007 og blev lukket ned i 2009. I maj 2011 besluttede politikerne at tage værket permanent ud af drift og nedlægge det. 

Atomkraftværker i Tyskland
E.ON
Vattenfall
Krümmel atomkraftværk

Krümmel atomkraftværk var et atomkraftværk i bydelen Krümmel i kommunen Geesthacht, Kreis Herzogtum Lauenburg i delstaten Slesvig-Holsten nord for Elben og øst for Hamburg, Tyskland. Det blev taget i drift i 1983 og ejes for 50% vedkommende af Vattenfall og for 50% af E.ON. Det havde en bruttoeffekt på 1.401 MW, ved hjælp af en BWR. Men værket var været lukket ned siden juni 2007. Efter Fukushima I-ulykkerne i Japan 11. marts 2011 blev alle atomkraftværker i Tyskland af den tyske Forbundsdag besluttet lukket og nedlagt. Alle partier i Landdagen i Slesvig-Holsten havde stemt for nedlægning af værket kort efter ulykken i Japan.

Kontroverser og uheld 

Siden 1986 er der fundet et uforholdsmæssigt stort antal tilfælde af leukæmi i området rundt om værket. Skønt Krümmel har været mistænkt, har det ikke været muligt at fastslå en grund til disse tilfælde. Det skal i den forbindelse bemærkes at den latente periode for cancer forårsaget af stråling er omkring 30 år, og værket kom i drift i 1979.

Den 28. juni 2007 opstod der en kortslutning som følge af en brand i en af værkets transformere, sådan at værket måtte lukkes ned.De omkringliggende områder oplevede strøm-afbrud . Rækkefølgen af begivenheder førte til afskedigelse af og tilbagetræden for adskillige Vattenfall Europe AGs ansatte.

I maj 2008 var værket stadig lukket ned, og der var forslag fremme om, at det ikke skulle genåbne.

Noter 
 

Atomkraftværker i Tyskland
E.ON
Vattenfall
Sisu (udtryk)

Sisu er et finsk udtryk, der samler egenskaber, man skal bruge for at overleve i et barsk klima: råstyrke, vilje, udholdenhed og evnen til at tænke klart i pressede situationer. Sisu er afledt af sisus, som betyder noget indre eller indvendigt.

Udtrykket fik international udbredelse i forbindelse med Vinterkrigen (1939-1940), hvor Finland kæmpede imod Sovjetunionen.

Udtrykket bruges bl.a. inden for sport, hvor finske udøvere berømmes for deres "sisu". Pga. dets kulturelle betydning indgår "sisu" ofte i finske firmanavne, produktnavne mv:

 Sisu Auto. Finsk producent af lastbiler, kampvogne mv.
 Der har været to isbrydere med navnet MS Sisu, hvoraf den yngste stadig er i tjeneste. Verdens ældste isbryder, Tarmo, som nu er museumsskib, hed tidligere Sisu II. "Tarmo" betyder styrke eller energi.
 Firmaet Leaf fremstiller en stærk lakridspastil med navnet Sisu.
 Spidsgatter tegnet af Utzon sr.

I USA er udtrykket udbredt i regionen Upper Peninsula of Michigan, hvor der er mange efterkommere af finske indvandrere. "Sisu" har her fået tilført andre betydninger, bl.a. selvtillid, mod mv. Den almindelige betydning er dog, at man gennem udholdenhed klarer sig imod umulige odds.

I Danmark findes bl.a. SISU Basketball Klub, som har taget navn fra udtrykket.

Kultur i Finland
Kraftwerk Schwarze Pumpe

Kraftwerk Schwarze Pumpe er et moderne brunkuls-fyret kraftvarmeværk i Industriepark Schwarze Pumpe i Spremberg, Brandenburg i det østlige Tyskland, bestående af 2 x 800 MW blokke. Det forsyner byerne Spremberg, Hoyerswerda og Schwarze Pumpe-området med fjernvarme, og forsyner derudover Industriepark Schwarze Pumpe med proces-damp. Det kom i drift i 1997-98 og er siden 2016 ejet af brunkulsmine- og brunkulskraftværksselskabet LEAG.

Dampkedel-huset er 161 meter højt, og har en udsigtsplatform øverst oppe.

Nyt CCS forsøgsanlæg 
Den 26. maj 2006 begyndte konstruktionen ved Schwarze Pumpe af verdens første "kuldioxid-fri" oxyfuel test anlæg i pilotskala. Dette er et anlæg med en termisk effekt på 30 MW, som anvender den såkaldte Oxyfuel-metode, som brænder kullene med rent ilt og har nitrogen-fri udledning. Den resulterende kuldioxid bliver komprimeret og gjort flydende. Derpå vil den blive ført ind i geologisk stabile formationer og lagret dér, for at den ikke skal bidrage til global opvarmning. Formålet med dette anlæg er ikke at producere elektricitet, men damp, som derpå skal bruges af industrien i nærheden.

Anlægget vil være færdig i sommeren 2008 som en prototype for større kraftværker. Miljøforkæmpere har kritiseret anlægget på grund af de større mængder af kuldioxid som det udleder sammenlignet med andre fossile brændstoffer. Efter deres vurdering kunne en større reduktion af global opvarmning være sket for de samme penge gennem investeringer i mere vedvarende energier, og effektiv kraft-produktion og -brug.

Noter 
 

Schwarze Pumpe, Kraftwerk
Schwarze Pumpe, Kraftwerk
Oslo Plaza

Oslo Plaza (formelt Radisson SAS Plaza Hotel) ligger i Oslo centrum og er, med sine 117 meter, Nordeuropas højeste hotel og Norges højeste bygning.

Hotellet har 37 etager og 673 værelser med til sammen 1.500 senge, 140 forretningsværelser og 20 suiter. Bygningen er opført i beton og har facader i spejlglas. Det har desuden en udenpåliggende elevator i glas som fører op til restauranten på toppen. 

Bygningen stod færdig i 1989, og er tegnet af White arkitekter. Det blev åbnet den 14. marts 1990 af kong Olav V. I 1992 blev der rejst en gangbro mellem hotellet og Oslo Spektrum.

Hoteller i Norge
Plaza
Etableret i 1990
Vietnam Airlines

Vietnam Airlines er det nationale flyselskab fra Vietnam. Selskabet blev grundlagt i 1956 under navnet Vietnam Civil Aviation, og er i dag ejet af Vietnam Airlines Corporation.

Vietnam Airlines råder over en flyflåde på ovet 70 fly, fortrinsvis Airbus og Boeing, samt et mindre antal Fokker 70 og ATR 72.

Vietnam Airlines starter den 9. december 2011 ruteflyvning til London Gatwick Airport fra Hanoi og Ho Chi Minh City. Dette er første gang selskabet kommer til London. Udover London, flyver Vietnam Airlines også til Paris, Frankfurt og Moskva i Europa.

Selskabet er medlem af SkyTeam.

Eksterne henvisninger 

 Vietnam Airlines officielle hjemmeside

Referencer 

Flyselskaber fra Vietnam
Skyteam Alliance
Etableret i 1956